मुंबई. महाराष्ट्र के पूर्व सीएम पृथ्वीराज चव्हाण ने शनिवार को कांग्रेस वाइस प्रेसिडेंट राहुल गांधी को एक असरदार नेता के रूप में उभरने के लिए एग्रेसिव होने की सलाह दी। उन्होंने कहा कि संसद में बीजेपी से मुकाबला करने के लिए उन्हें बॉडी लैंग्वेज पर ध्यान देना चाहिए और ज्यादा देर तक बोलना चाहिए। एक लाइन बोलने से काम नहीं चलता।
और क्या सलाह दी पृथ्वीराज चव्हाण ने?
- न्यूज एजेंसी पीटीआई से बात करते हुए चव्हाण ने कहा, "पार्लियामेंट के कामकाज का लाइव टेलिकास्ट होता है। ऐसे में, उन्हें अपनी बात को दमदार तरीके से रखना चाहिए, ताकि पब्लिक के सामने उनकी इमेज बने।"
- उन्हें अपनी क्रेडिबिलिटी बढ़ाने के लिए खुद को नए ढंग से पेश करना होगा।
- अपोजिशन के लिए संसद ही ऐसा प्लैटफॉर्म है, जहां वे मुद्दों को उठा सकते हैं।
- संसद में राहुल गांधी अपनी बात कैसे रखते हैं, वे इसी बात से जाने जाएंगे।
'संसद में 45 मिनट से लेकर 1 घंटे बोलें राहुल'
- चव्हाण के मुताबिक, राहुल गांधी को संसद में लगातर 45 मिनट से एक घंटे तक बोलना चाहिए।
- सोनिया गांधी पब्लिक मीटिंग में अपने स्पीच के लिए हर चीज को अहमियत देती हैं। इसकी वजह है कि हिंदी बोलने में उन्हें थोड़ी मुश्किल होती है।
- वहीं, राहुल गांधी इसे हल्के में लेते हैं, क्योंकि उन्हें हिंदी बोलने में परेशानी नहीं है। कई बार यही उनकी कमजोरी बन जाती है।
- उन्होंने कहा कि अब लोग काफी जानकारी रखते हैं। वे संसद के लाइव टेलिकास्ट को देखना चाहते हैं। ऐसे में, लोग यह भी देखते हैं कि कौन क्या बोल रहा है।
- अगर आपके विरोध के पीछे कोई फैक्ट नहीं होगा, तो लोग आपको रिजेक्ट कर देंगे।
- ऐसे में, राहुल को अपनी स्पीच में यह बताने की जरूरत है कि कांग्रेस का किसी मुद्दे पर जो स्टैंड है, वह क्यों है? और उसके पीछे का कारण क्या है?
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva